ERÄ-ÄIJÄT RY TOIMINTAKERTOMUS VUODELTA 2018

Hallinto

Seuran vuosikokous pidettiin 18.3.2018 Raiskissa. Hallituksen jäseninä ovat tilikauden aikana toimineet 1.1.– 19.3.2017 välisen ajan Juhani Sivula (pj), Antti Närhi (varapj), Pasi Savolainen, Mauri Kautto, Timo Naukkarinen, Asmo Hiekkanen, Kimmo Patanen ja Kosti Savolainen (siht). Vuosikokouksessa erovuoroiset jäsenet valittiin uudelleen ja 19.3.2016 – 31.12.2016 välisen ajan hallitukseen ovat kuuluneet Juhani Sivula (pj), Antti Närhi (varapj), Mauri Kautto, Pasi Savolainen, Timo Naukkarinen, Asmo Hiekkanen, Kimmo Patanen, Matti Tulla ja Kosti Savolainen (siht).

Kesäkokous pidettiin Raiskissa 19.8.2018.

Hallitus on tilikauden aikana kokoontunut 6 kertaa, näistä 2 kokousta pidetty sähköpostikokouksina.

Toiminta

Seuran jäsenmäärä vuoden päättyessä on 139, josta maksavien jäsenten määrä on 60. Jäsenistä 84 on Äijälästä ja 55 Hänniskylältä. Vuoden aikana seurasta erosi 7 jäsentä. Uusia jäseniä hyväksyttiin 4, joista 1 hyvin nuori (11 – 13 vuotiaita), lisäksi 2 jäsenen hakemus odotti hallituksen myönteistä päätöstä. Metsästysmaita seuralla on vähän yli 7800 hehtaaria, josta Hänniskylän puolella noin 2500 hehtaaria ja loput Äijälässä.

Järjestettiin hirvenhiihtokilpailut Sumiaisten Saarikkaalla helmikuussa ja hirvenjuoksukilpailut Jouhtisvuoressa toukokuussa, osanottajia yhteensä n 80.

Perinteinen ammunnan seuraottelu Valkolan Jahdin kanssa järjestettiin elokuussa. Seuran jäsenille järjestettiin ammuntapäivä Jouhtisvuoren ampumaradalla 10.6.2018, käytössä oli sekä haulikko- että hirvirata, osallistujia olisi voinut olla runsaammin.

Laukaan koiranäyttelyn järjestelytehtäviin noin 50 seuran jäsentä teki talkootöitä lähinnä liikenteen ohjaustehtävissä. Lisäksi sekä Äijälän että Hänniskylän hirviseurueet tekivät talkootöinä ralli- ja festivaalitelttojen pystytystä ja järjestyksen valvontaa näissä tapahtumissa ja näin tienasivat rahaa hirviseurueiden kuluihin, myös lahivajojensa rakentamis- ja ylläpitokuluihin. Äijälän lahtivaja saatiin toimintakuntoon ennen syksyn 2018 jahdin alkua.

Elokuussa järjestettiin naapuriseuroille keskustelu- ja tapaamistilaisuus Raiskissa, tällöin keskusteltiin mm jäsenten hankintaan ja ns rajasopimuksiin liittyvistä kysymyksistä.

Seuralle metsästysmaita vuokranneille maanomistajille lähetettiin maanomistajakirje, jossa kerrottiin seuran tilanteesta ja toiminnasta.

Vuoden aikana Raiskissa oli yhteensä 5 varausta, pääasiassa viikonloppuvarauksia, metsästäjiä oli tänä syksynä kahtena viikonloppuna. Muut vuokraajat olivat vapaa-aikaansa luonnonrauhassa viettäviä ”etelän ihmisiä”.

Alueella pienpetoja ovat hävittäneet useat seuran jäsenet. Riistapeltoja seuran alueella oli yhteensä 11, joista Äijälässä 4 ja Hänniskylällä 7. Viljelykasveina rehukaali, naattinauris ja herne.

Riistakolmiolaskenta toteutettiin Äijälässä ja Hänniskylällä. Koirakokeita seuran alueella järjestettiin yhteensä 10 kpl, näistä 3 oli pystykorvien haukkukokeita, 6 jäniksen ajokokeita ja 1 hirven haukkukoe.

Hirven metsästykseen Hänniskylän ja Äijälän hirviseurueet hakivat yhteisen luvan Laukaan rhy:n kautta. Riistakeskus myönsi yhteensä 24 hirvieläimen ja 2 valkohäntäpeuran kaatoluvan, hirvien osalta kaikki luvat käytettiin, valkohäntäpeuroja ei kaadettu. Hänniskylällä kaadettin 7 aikuista hirveä ja 5 vasaa ja Äijälässä 10 aikuista hirveä ja 9 vasaa. Jahdin jälkeen seuran alueelle jääväksi kannaksi arvioitiin 21 hirveä. Metsästyspäiviä Hänniskylän hirviseurueelle kertyi jahtikauden aikana 9 ja Äijälässä 12. Hänniskylän hirviseurueessa oli 20 jäsentä, jahtipäällikkönä Kosti Savolainen ja Äijälässä 9 jäsentä, jahtipäällikkönä Matti Tulla. Hirviseurueet järjestivät onnistuneen yhteisjahtipäivän marraskuun alussa, jahdissa kaadettiin 3 hirveä. Hirvenlihaa hirviseurueet ovat päättyneenä jahtikautena jakaneet maanvuokraajille kaatopaistien lisäksi ns maanomistajapaisteina. Maanomistajapaisteja on tarkoitus jakaa niin, että nykyisillä kaatolupamäärillä kukin maanvuokraaja saisi paistin 3 – 4 vuoden välein.